Document ID: 31996R0341

ΚΑΝΟΝΙΣΜΟΣ (ΕΚ) αριθ. 341/96 ΤΗΣ ΕΠΙΤΡΟΠΗΣ της 26ης Φεβρουαρίου 1996 για τροποποίηση του κανονισμού (ΕΚ) αριθ. 1429/95 όσον αφορά τις λεπτομέρειες αίτησης πιστοποιητικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 13 παράγραφος 8,
Εκτιμώντας:
ότι, για να αποφευχθούν υπερβολικές αιτήσεις πιστοποιητικών που αναφέρονται στο άρθρο 3 του κανονισμού (ΕΚ) αριθ. 1429/95 της Επιτροπής, της 23ης Ιουνίου 1995, σχετικά με τις λεπτομέρειες εφαρμογής των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά, εκτός από αυτές που χορηγούνται για τις προστιθέμενες ζάχαρες (3), πρέπει να περιορισθεί, επί ποινή να θεωρηθεί μη αποδεκτή η αίτηση, η συνολική ποσότητα την οποία μπορεί να ζητήσει ένας επιχειρηματίας για κάθε προϊόν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1429/95 τροποποιείται ως εξής:
1. Στο άρθρο 3 προστίθεται η ακόλουθη νέα παράγραφος 4:
«4. Για κάθε ημέρα κατάθεσης των αιτήσεων, οι αιτήσεις πιστοποιητικών που υποβάλλονταν από έναν επιχειρηματία για ένα προϊόν δεν μπορούν συνολικά να αφορούν ποσότητα μεγαλύτερη από αυτή που προβλέπεται για το εν λόγω προϊόν κατά τη διάρκεια της σχετικής περιόδου χορήγησης.
Στην περίπτωση αύξησης της εν λόγω ποσότητας κατά τη διάρκεια περιόδου χορήγησης, οι μεταγενέστερες αιτήσεις, δεν μπορούν να αφορούν ποσότητα μεγαλύτερη από τη διαφορά μεταξύ της ποσότητας που καθορίστηκε προ της αύξησης και της ποσότητας που καθορίστηκε μετά την αύξηση.
Τα κράτη μέλη απορρίπτουν την ημέρα της κατάθεσής τους όλες τις αιτήσεις που δεν ανταποκρίνονται στις ανωτέρω διατάξεις.»
2. Το άρθρο 6 πρώτη περίπτωση αντικαθίσταται από το ακόλουθο κείμενο:
«- τις ποσότητες για τις οποίες έχουν ζητηθεί πιστοποιητικά, τα οποία συνεπάγονται ή όχι τον προκαθορισμό της επιστροφής, με εξαίρεση αυτές που αφορούν τις αιτήσεις οι οποίες έχουν απορριφθεί κατ' εφαρμογή του άρθρου 3 παράγραφος 4 ή, ενδεχομένως, την απουσία αίτησης,».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1996.

Labels: 3
17